Publication: Magyar Közlöny
Issue: MK-2001-66 (Year: 2001, Number: 66)
Era: 1990-2004
Section: a 98/2001. (VI. 15.) Korm. rendelethez
Paragraph Index: 869

4. Begyűjtő járattal szállítható veszélyes hulladékok (200 kg-nál kisebb mennyiség esetében, illetve ún. darabos hulladékok esetében) 4.1. A begyűjtő az átvett veszélyes hulladékért mint birtokosa felel tevékenysége időtartama alatt. 4.2. A begyűjtéssel átvehető veszélyes hulladékok szállítása a termelőtől a kezelőhöz „K” kísérőjeggyel történhet (az „SZ” kísérőjegy helyett). A „K” kísérőjegyet a begyűjtő tölti ki, azon a hulladék termelője aláírásával igazolja a begyűjtő járattal szállítandó hulladék mennyiségét és összetételét. A „K” kísérőjegyet 2 példányban kell kitölteni. „K” kísérőjeggyel egy hulladéktermelőtől, alkalmanként, csak 200 kg-nál kisebb mennyiségű veszélyes hulladék szállítható. 4.3. Ha a hulladék termelője a begyűjtő járattal szállítható veszélyes hulladékot maga szállítja a kezelőhöz, akkor azt „K” kísérőjegy nélkül megteheti. Ebben az esetben a kezelő köteles a „K” kísérőjegyet kitölteni, és azt a termelővel aláíratni.

Source: https://magyarkozlony.hu/hivatalos-lapok/fe6b0a51f2a0007b0026fa1f19d8503bfc63bbc6/dokumentumok/911a3e5f57527769ed04dc338e59f5ba1def48f1/letoltes